eiropas savienības finanšu interešu aizsardzības koordinācijas padomes SēdE

# PROTOKOLS Nr. 1/2024

# Rīga 2024. gada 30. maijā

Sēde notiek daļēji klātienē Vides aizsardzības un reģionālās attīstības ministrijas sanāksmju zālē, daļēji attālināti *MS Teams* lietotnē.

**Sēdi vada:**

ES fondu revīzijas departamenta direktore, AFCOS vadītāja Nata Lasmane.

**Sēdē piedalās:**

**Padomes locekļi:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | |  | Finanšu ministrijas ES fondu revīzijas departamenta direktore | Nata Lasmane  (Baibas Bānes vietā) | |  | Valsts kontroles Juridiskās daļas vadītājs | Gustavs Gailis | |  | Valsts ieņēmumu dienesta Procesu metodikas un atbalsta daļas Algas nodokļu un pievienotās vērtības nodokļa nodaļas galvenā nodokļu inspektore | Valija Šamalaja  (Santas Garančas vietā) | |  | Valsts ieņēmumu dienesta Nodokļu un muitas policijas pārvaldes Finanšu izlūkošanas daļas vadītājs | Dairis Aniņš  (Aigars Prusaks) | |  | Finanšu ministrijas ES fondu sistēmas vadības departamenta ES fondu kontroles nodaļas vadītāja | Marina Šiškina  (Zanes Jansones vietā) | |  | Vides aizsardzības un reģionālās attīstības ministrijas Investīciju uzraudzības departamenta direktors | Sandis Cakuls | |  | Zemkopības ministrijas Fondu uzraudzības un informācijas koordinācijas nodaļas vadītāja | Nataļja Silicka  (Lienes Jansones vietā) | |  | Latvijas Republikas Prokuratūras Krimināltiesiskā departamenta Pirmstiesas kriminālprocesa un tiesvedības koordinācijas nodaļas Prokurors | Jānis Mināts  (Aivara Ostapko vietā) | |  | Valsts policijas Galvenās kriminālpolicijas pārvaldes Ekonomisko noziegumu apkarošanas pārvaldes 2.nodaļas priekšnieka vietnieks | Kaspars Sproģis  (Paula Krūmiņa vietā) | |  | Tieslietu ministrijas Krimināltiesību departamenta direktora vietniece | Zane Ozola  (Mihaila Papsujeviča vietā) | |  | Korupcijas novēršanas un apkarošanas biroja priekšnieka vietniece izmeklēšanas darbības jautājumos | Ineta Cīrule | |  | Eiropas Prokuratūras prokurors (attālināti) | Gatis Doniks | |
|  |
| **Pastāvīgie eksperti:**   |  |  |  | | --- | --- | --- | |  | Iepirkumu uzraudzības biroja Kontroles departamenta direktore | Evija Rubene | |  | Lauku atbalsta dienesta Juridiskā departamenta direktore | Inga Tarvāne | |  | Labklājības ministrijas Eiropas Atbalsta fonda vistrūcīgākajām personām vadošās iestādes vecākā eksperte | Ilze Latviete | |  | Valsts kases Darbības atbilstības, risku un kvalitātes vadības departamenta direktora vietniece | Zane Šteinberga | |  | Centrālās finanšu un līgumu aģentūras Juridiskā departamenta Krāpšanas risku vadības nodaļas sankciju eksperts - juriskonsults | Jevgenijs Iļjinskis | |  | Iekšējās drošības biroja Pirmstiesas izmeklēšanas nodaļas priekšnieka vietnieks | Ivars Lubejs | |  | Zemkopības ministrijas Lauku attīstības atbalsta departamenta Fondu uzraudzības un informācijas koordinācijas nodaļas vadītāja vietniece | Ilze Muriņa | |  | Vides aizsardzības un reģionālās attīstības ministrijas Attīstības instrumentu departamenta direktora vietniece | Ilze Krieva | |
| **Uzaicinātie eksperti:**   |  |  |  |  |  |  | | --- | --- | --- | --- | --- | --- | | |  |  |  | | --- | --- | --- | |  | LR Pastāvīgās pārstāvniecības ES Budžeta padomniece | Baiba Jurisone | | | | |  | Sabiedrība par atklātību – Delna Transparency International - Latvia | Diāna Kazina | |  | | |   **AFCOS sekretariāts:**   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | |  |  |  | | --- | --- | --- | |  | Finanšu ministrijas ES fondu revīzijas departamenta direktores vietniece | Olga Guza | |  | Finanšu ministrijas ES fondu revīzijas departamenta vecākā eksperte | Marita Markevica-Boiko | |  | Finanšu ministrijas ES fondu revīzijas departamenta vecākā auditore | Lelde Bikovska | |   Saskaņā ar Ministru Kabineta 16.12.2014. noteikumu Nr. 769 “*Eiropas Savienības finanšu interešu aizsardzības koordinācijas padomes nolikums”* 12. punktu **Padome ir lemttiesīga.** |
|  |

# Sēdes atklāšana

# un darba kārtības apstiprināšana

**Sēde sākas plkst. 13:30**

Sēdi atklāj un vada Finanšu ministrijas (turpmāk - FM) ES fondu revīzijas departamenta direktore, AFCOS vadītāja *Nata Lasmane*.

AFCOS vadītāja *Nata Lasmane* informē par sēdes paredzamo darba kārtību, iepriekš izsūtītajiem dokumentiem, kā arī par to, ka sēde tiek ierakstīta protokola sagatavošanas vajadzībām un pēc tā apstiprināšanas ieraksts tiks dzēsts.

Iebildumu par darba kārtību nav, **darba kārtība tiek apstiprināta**.

AFCOS vadītāja *Nata Lasmane* informē, ka 8. maijā ir apstiprināts jauns Finanšu ministrijas rīkojums par AFCOS padomes sastāvu. Jauni AFCOS padomes locekļi:

* **Liene Jansone** Zemkopības ministrijas Lauku attīstības atbalsta departamenta direktore.

# A daļa

Informācija izsūtīta pirms sanāksmes, iebildumi vai jautājumi nav saņemti. Informācijas uzskaitījums:

A.1. Sadarbība ar EK. Dalība OLAF, OAFCN, COCOLAF, GAF sanāksmēs.

**Nolēma:**

**Sniegto informāciju pieņemt zināšanai**

# B daļa

**B.1. Briseles aktualitātes (attālināti)**

LR Pastāvīgās pārstāvniecības ES Budžeta padomniece *Baiba Jurisone* sniedz ieskatu par aktualitātēm Briselē, šoreiz par 2 ziņojumiem un daudzgada budžetu:

1. 2024. februārī **OLAF uzraudzības komiteja publicēja ziņojumu par ‘papildu izmeklēšanām’**, ko veic OLAF, balstoties uz EPPO lūgumu. *Juridiskais pamats – OLAF regulas 12.f.pants.*

Ziņojums aptver laika periodu kopš EPPO izveides 2021.g. jūnijā  līdz 2023.g. decembrim. Šajā laika periodā OLAF ir uzsācis 70 un pabeidzis 42 izmeklēšanas. 4 gadījumos EPPO ir iebildis pret papildu izmeklēšanas uzsākšanu, pārsvarā izmeklēšanas interešu dēļ, lai to nekavētu. Vidējais izmeklēšanas ilgums 8 mēn., īsākais 2-3 mēn. No 22 EPPO dalībvalstīm papildu izmeklēšanas skar 15 dalībvalstis.

Noslēgtajās 42 papildu izmeklēšanās OLAF sniedzis finanšu rekomendācijas par 460 milj. (3 rekomendācijas par muitas nodevām un PVN Ķīnas importam nosedza 350 milj.), 2 ar tiesvedību saistītas rekomendācijas *(judicial)*  un 1 disciplināru rekomendāciju.

OLAF Uzraudzības komiteja uzteic OLAF un EPPO sadarbību, info apmaiņu un neformālus kontaktus pirms formālu pieprasījumu izsūtīšanas vai rekomendāciju sniegšanas. Visas darbības ir labi dokumentētas informācijas sistēmā.

1. Maija sākumā ir publicēts **Eiropas Revīzijas palātas (ERP) īpašais ziņojums par ES līdzekļu atgūšanu**. Ziņojums aptvēra dalītās, tiešās un netiešās pārvaldības programmas.

*Baiba Jurisone* norāda, ka dalītās pārvaldības galvenā atbildība par neatbilstošu izdevumu reģistrēšanu un atgūšanu gulstas uz dalībvalstīm. Neatbilstošo izdevumu atgūšana ir svarīgs instruments, ar ko atturēt saņēmējus no turpmāku pārkāpumu izdarīšanas un pēc iespējas mazināt ES reputācijas riskus.

ERP secinājumi:  1) ka atgūšanas rādītāji attiecībā uz tiešmaksājumu saņēmējiem kopumā ir zemāki nekā tiešajā un netiešajā pārvaldībā.

2) atgūšanas un norakstīšanas rādītāji dalībvalstīs ievērojami atšķiras - norakstīšanas līderi ir NL, BE, IT, HU, ES.

3) Komisijas 2006.gadā ieviestais stimuls dalībvalstīm atgūt parādus ātrāk t.s. 50/50 (*50 % no neatgūšanas finanšu sekām sedz attiecīgā dalībvalsts un* ***50 % sedz no ES budžeta)***, netika turpināts šī MFF Kopējā lauksamniecības politikā.

Attiecīgi ERP uzskata, ka šajos apstākļos Komisijas veiktā uzraudzība var nebūt pietiekama, lai nodrošinātu dalībvalstu līdzekļu atgūšanas sistēmu efektīvu darbību.

**ERP ieteikums** **COM ir izvērtēt nepieciešamību ieviest papildu stimulus dalībvalstīm uzlabot neatbilstošu izdevumu atgūšanas rādītājus lauksaimniecības jomā** – termiņš 2025. gada beigas.

Kohēzijas jomā ERP nesniedz ieteikumu, jo ES budžetu aizsargā tas, ka dalībvalstis no apliecinātajiem izdevumiem izslēdz neatbilstošos izdevumus. Komisija neseko līdzi tam, cik lielā mērā dalībvalstis no saņēmējiem atgūst neatbilstošos izdevumus.

Ziņojums vēl tiks apspriests Budžetā komitejā un gala lēmumi par rekomendāciju ieviešanu tiks lemti.

1. **Daudzgadu budžets (MFF post 2027)**

Kamēr Rīga visiem spēkiem ievieš esošo MFF, Brisele jau domā par nākamo. Kur mēs esam uz laika nogriežņa - COM priekšlikumu publicēs 2025.g. vasarā. COM (DG BUDG u.c.) darbu pie projekta jau ir uzsākusi. Saturiski piesātinātāku aktivitāti var gaidīt uz 2025.g. sākumu, kad jaunās COM un EP amati un portfeļi būs sadalīti, un jaunie komisāri iestrādājušies.

Nākamā daudzgadu budžeta satura iezīmēšana jau tagad ir saistīta ar šī brīža politiskajiem procesiem:

1) 8.jūnijā gaidāmajām Eiropas Parlamenta vēlēšanām un no tām izrietošā COM jaunā sastāva (COM prezidenta un komisāriem).

2) Stratēģiskās programmas gatavošana (jeb nākamo 5 gadu ES prioritātes, ko Padome izvirza COM). Šo premjeri apspriedīs jūnija samitā.

3) Virzīšanos uz 2040.g. klimata mērķiem.

4) Vēlmi būt stratēģiski neatkarīgiem un tehnoloģiski progresīviem, proti, nebūt atkarīgiem no gudro, zaļo un augsti attīstīto tehnoloģiju importa.

5) Karu Ukrainas un aizsardzības spējas stiprināšanas aktualitāti.

Šo procesu sakarā noris 1) gan politiskas diskusijas, 2) gan individuālu vai līdzīgi domājošu DV nepapīru jeb viedokļu publicēšana, proti, interešu lobēšana - par Kohēzijas politiku, par redzējumu uz Stratēģisko darba kārtību, siltumenerģiju utt.

EK priekšsēdētāja Urzula fon der Leiena kā prioritātes saredz aizsardzību, konkurētspēju, dekarbonizāciju, digitalizāciju; Kohēzijas politiku un Kopējai lauksaimniecības politikai (turpmāk - KLP) ir vieta būt. Praktiski visur izskan vēlme vienkāršot noteikumus un programmas, lai līdzīga satura (un dažādas attiecināmības) programmas nepārklājas. Noteikumiem jābūt tādiem, lai MVU var ātrāk un vieglāk piekļūt finansējumam.

COM ir uzsākušās sarunas par nākamo MFF – sastāvēs no 3 pīlāriem. 1) nacionālais piešķīrums – Kohēzijas politiku un KLP kopā, vienots zaļais, digitālais u.tml. mērķa rādītājs. Balstīts uz performances jeb izpildes kritērijiem. Jo RRF ir pasludināts par veiksmes stāstu. 2) konkurētspēja-tieši pārvaldītu programmu (*Horizon* u.c.)  apvienošana. 3) ārējā, jeb sadarbības ar 3. valstīm, dimensija.

Par cik Rīgā darbosies ĀM izveidota darba grupa nacionālās pozīcijas izstrādei, kuru ĀM plāno apstiprināt līdz jūnijam, ***Baiba Jurisone* aicina arī Latvijas iestāžu pārstāvjus** sniegt savas idejas par to**, kas strādā labi un būtu saglabājams nākamajā MFF un kas – programmas, noteikumi, administrēšanas prasības, gluži otrādi būtu likvidējams, apvienojams utt.** Priekšlikumus ir ļoti būtiski pamatot ar piemēriem vai citādi, lai ir  vieglāk iestrādāt vajadzīgās normas. Iestādes var sazināties ar savām ministrijām vai sazināties pa tiešo ar *Baibu Jurisoni* rakstot uz[*baiba.jurisone@mfa.gov.lv*](mailto:baiba.jurisone@mfa.gov.lv)*.*

**B.2. EPPO aktualitātes (attālināti)**

*Gatis Doniks* informē par EPPO darba apjomiem. Uz doto brīdi nav vēl sagatavota atskaite par pusgada rezultātiem. Darba apjoms kopumā EPPO arī šogad aug, sākotnējo izmeklēšanas lietu progress arī ir laikietilpīgs, pieaugošs un prom neiet. Tās ir izmeklēšanas lietas ne tikai ES finanšu interešu aizsardzības jomā, bet arī prasa atšķirīgu zināšanu kopumu, piem.: PVN izkrāpšanas, arī kontrabandas, arī noziedzīgu iegūtu līdzekļu legalizācija utml..

Latvijas kontekstā – darba apjoms aug, šobrīd ir aktīvi 13 materiāli uz 4 deleģētajiem prokuroriem, kas ietver arī resoriskā pārbaudes posmu līdz tiek uzsākts vai neuzsākts kriminālprocess. Šajā sakarā pirmspārbaudes noris 60 dienas, taču ir parādījusies tendence termiņus pagarināt dēļ pieaugošā darba apjoma pie esošajiem cilvēkresursiem. Turklāt, kā negatīvā tendence ir jāmin Eiropas Prokuratūras birojam paredzēto līdzekļu apvienošana ar kopējo Ģenerālprokuratūras budžetu. Pie šāda scenārija arī papildus atbalsta personāla pieņemšana darbā, lai atvieglotu prokuroru ikdienas darbu ir palikusi apgrūtinoša. Uzsākti 7 jauni procesi, fokuss uz lietām, kas pārsniedz 100 000 EUR, pārējās lietas tiek nodotas nacionālajām izmeklēšanas iestādēm.

Šī gada uzstādījums ir pēc iespējas vairāk nonākt pie gala lēmumiem par 2021. gadā uzsāktajām lietām, kas nozīmē to, ka atvērtie procesi, iespējams, iekavēsies. Veco izmeklēšanas lietu slēgšanai – tiks meklēts risinājums vienoties ar pārkāpuma veicēju par atmaksas iespējām, soda mēru un veidu vai arī virzīt lietas uz tiesu. Arī tiesvedība prasa resursus, kas būs jāparedz pie otrā scenārija.

EPPO sadarbojas arī ar citām ES struktūrvienībām – OLAF, EK DG (Ģenerāldirektorāti), lai iegūtu skaidrojumus par specifisku normu piemērošanu. Pamatojoties uz lietas materiāliem un saņemtajiem skaidrojumiem, EPPO secina, ka atsevišķos **kriminālprocesos LV kā valsts ir nepareizi interpretējusi ES līmeņa regulējumu, l**īdz ar ko rodas šie kriminālprocesi. Visi dokumenti tiks pievienoti izmeklēšanas lietai un iesniegti tiesai lēmuma pieņemšanai.

Arī par administratīvā sloga mazināšanu, procesu vienkāršošanu, diemžēl jāatzīst, ka nosakot pavisam minimālas prasības (kā tas ir piem. Itālijas gadījumā) ES iedalītā nauda nesasniedz tās mērķi - ekonomisko rādītāju sasniegšanu, nav skaidri caurskatāma un palielina krāpšanas rika iespējamību. Kritērijiem jābūt noteiktiem pietiekami skaidriem un pārbaudāmiem. Jo kā liecina iegūtā informācija izmeklēšanā – dati tiek sadzejoti, pārbaudes netiek veiktas vai bez pienācīgas rūpības un nav pēc būtības. *Gatis Doniks* uzsver procesos – ekonomiskiem rādītājiem ir jābūt sasniegtiem – ar atdevi sabiedrībai, taču ir iestādes, kas pasaka, ka tāda prasība nav obligāta! Ja reiz noteikumos tiek iekļautas kādas prasības – tad tās arī ir jāizpilda, interpretācijai nav pieļaujama, t.sk., ieguldot publisko nodokļu maksātāju līdzekļus privātā sektorā, nav pieņemami valsts amatpersonu apgalvojumi sabiedrības ekonomiskās izaugsmes labā.

Atturēti un dozēti EPPO nodrošina procesu tālāku nodošanu izmeklēšanas iestādēm, jo patiesībā EPPO redz un zina, ka procesuālās darbības un iespējamie materiāli ir daudz vairāk, bet kritiski trūkst cilvēkresursi un darbs no procesu skaita uz priekšu nevirzīsies. Tiek plānota EPPO vadības vizīte uz Latviju, lai runātu par Latvijas dažādu institūciju atbalsta sniegšanu EPPO gan no finanšu izlūkošanas dienestu puses, gan izmeklēšanas iestāžu puses.

*Gustavs Gailis*, Valsts kontroles pārstāvis, interesējas, kāds ir EPPO vērtējums par EPPO uzsāktajām lietām, cik liels ir risks, ka lietas nāktos izbeigt, tāpēc ka ir konstatēti attaisnojoši apstākļi vai trūkst cilvēkresursu? Valsts kontroles pieredzē ir gadījumi, ka uzsāktās zaudējumu piedziņas lietas tiek izbeigtas, jo nav konstatēti likumā paredzētie piedziņas priekšnoteikumi, piemēram, ļauns nolūks.

EPPO skaidro, ka darbojas sabiedrības labā un vērtē sākuma izmeklēšanas stadijā – kādas ir perspektīvas, lai virzītu uz tiesu un būs pietiekams apjoms pierādījumu. Varētu būt tādi procesi, kur noveco pierādījumu izgūšana. Ja procesi tomēr tiek izbeigti – tad tie tiek izbeigti saskaņā ar EPPO regulu, bet nevis nacionālo Kriminālprocesa likumu (KPL). EPPO Regula paredz striktākus nosacījumus nekā KPL, tādejādi izmeklēšanas lietas izbeigšanai nav tik plašas iespējās kā nacionālajā regulējumā un lietas nav tik vienkārši izbeigt.

AFCOS pārstāve *Marita Markevica-Boiko* jautā, kā tiek vērtēta līdzšinēja sadarbība ar OLAF? *Gatis Doniks* skaidro, ka sākotnēji bija ‘jāpieslīpējas’, bet šobrīd sadarbību vērtē ļoti atzinīgi, uzsverot Juridisko jautājumu risināšanu un gadījumos, kad EPPO izbeidz izmeklēšanas lietu, to nododot OLAF tālāku darbību - OLAF izmeklēšanas veikšanai. Savukārt, OLAF izmanto EPPO izgūtos pierādījumus līdzekļu atgūšanai.

*Inga Tarvāne* no Lauku atbalsta dienesta jautā, vai var dot piemēru par nozari vai jomām, kur ES institūcijas ir pateikušas, ka Latvija ir piemērojusi kādu no regulējumiem nepareizi? Kā skaidro *Gatis Doniks*, problemātika nav par normatīvu piemērošanu, bet gan interpretēšanu, kas vairāk attiecas uz infrastruktūras projektiem. Šobrīd lauksaimniecības projektus minētais neskar.

**B.3. Informatīvais ziņojums MK par veiktajiem krāpšanas apkarošanas pasākumiem 2023. gadā**

AFCOS pārstāve *Marita Markevica-Boiko* informē, ka Tiesību aktu portālā (TAD) ziņojums ir iesniegts š.g. 22. maijā saskaņošanai, kas šogad prasīja ilgāku laiku, jo no iesaistītajām iestādēm tika saņemti priekšlikumi ziņojuma papildinājumiem, kas būtu ziņojami Ministru kabinetam.

Ziņojums ar katru gadu tiek pilnveidots, kaut kur informāciju noņemot (atskaite par stratēģiju, AFCOS diagramma, dzēšot sadaļu sadalījumu) un kaut kur papildinot (3 secīgi plānošanas periodi, jauni fondi). Ar būtiskākajiem secinājumiem par ziņotajiem datiem ir iespējams iepazīties Sēdes prezentācijā, kā arī pašā ziņojumā.

Kopumā, dati par 2023. gadu liecina, ka joprojām lielākās neatbilstības tiek konstatētas nemainīgi vienās un tajās pašās jomās – krāpšana, aizdomas par krāpšanos un iepirkumu procedūrās, kas katrs atsevišķi sastāda 1/3 no neatbilstību apjoma. Salīdzinājumā ar kopējiem datiem no 2007.-2023. un 2014.-2020. plānošanas periodiem – pie līdzīgiem investīciju apjomiem, KF, ETC un lauku fondos neatbilstību apjomi ir būtiski auguši dēļ identificētiem pārkāpumiem projektos saistībā ar krāpšanos jeb aizdomīgiem darījumiem. Arīdzan neatbilstību apjomi abos plānošanas periodos bija svārstīgi, taču ar tendenci plānošanas perioda sākumā esot nelielam, tad esot svārstīgi, bet ar pieaugošu tendenci perioda vidus posmā, visbeidzot krītoties pēdējos ieviešanas godos (izņemot 2007.-2023. perioda noslēdzošo 2016. gadu).

**B.4. Informācija par PIF ziņojumu par 2023.gadu** AFCOS pārstāve *Olga Guza* informē, ka PIF ziņojums vēl nav pabeigts, taču līdzko būs sagatavots un tiks izteikti ieteikumi – sazināsimies ar visām AFCOS iestādēm.

**B.5. Informācija par jaunās AFCOS darbības stratēģijas izstrādi**

AFCOS pārstāve *Olga Guza* informē, ka š.g. 14. maijā Ministru kabinetā tika apstiprināta “ES finanšu interešu aizsardzības koordinācijas dienesta (AFCOS) darbības stratēģija un pasākumu plāns 2024.–2026. gadam” un pasakās par sadarbību visiem iesaistītajiem.

AFCOS stratēģija ir balstīta uz 4 krāpšanas apkarošanas cikla posmiem: Krāpšanas novēršana; Krāpšanas atklāšana; Krāpšanas izmeklēšana un kriminālvajāšana; Sankcijas un līdzekļu atgūšana, uz kuriem balstoties tika noteikti veicamie pasākumi ES finanšu interešu aizsardzībai un noteikts pasākumu plāns.

*Olga Guza* sniedz apkopojumu par veicamiem darbiem atbilstoši katram blokam, norādot atbildīgos un ieviešanas termiņus, kā arī sniedzot priekšlikumus jau konkrētu pasākumu ieviešanā. 2024. gadā ir plānots īstenot šādus pasākumus:

* AFCOS sadarbībā ar kompetentajām iestādēm noorganizēs vismaz divas diskusijaspar aktuālām tēmām, kuras iestādes sniedza aptaujas ietvaros.
* Ir uzsākts jauns pilotprojekts AFCOS tīkla iestāžu ēnošanā, lai iegūtu pieredzi un apmainīties ar labās prakses piemēriem. ENAP pārstāvis jau var sniegt viedokli par savu pirmo pieredzi ēnojot revīzijas iestādes auditoru. Ēnošana tiks turpināta un tuvākajā laikā tiks izsūtīts e-pasts iestādēm ar lūgumu pieteikties AFCOS platformā ar pieejamām ēnošanas vakancēm, un kuras citas pozīcijas būtu interesanti ēnot.
* Plānots organizēt prāta vētru par datu bāzēm, lai noteiktu rīcības virzienus datu bāžu izmantošanas efektivizēšanai. *Nata Lasmane* akcentē, ka šobrīd aktuāla tēma ir par datu aizsardzības ievērošanu. Papildus arī par Partnerattiecību PMLP reģistriem, kas ir būtiskas saistītu uzņēmumu vai interešu konflikta kontroļu noteikšanā, kas ideālā gadījumā varētu notikt automatizēti.
* Ziņojuma sagatavošana AFCOS padomei par to, vai un kādi grozījumi Latvijas krimināltiesiskajā un kriminālprocesuālajā regulējumā nepieciešami, lai stiprinātu krāpšanas pret ES finanšu interesēm izmeklēšanu un kriminālvajāšanu Ziņojums ir jāsagatavoEPPO uz nākamo AFCOS padomes sēdi.
* Nākamais pasākums, kur ir nepieciešams iesniegt AFCOS padomē (arī uz nākamo AFCOS padomes sēdi) ziņojumu ir par ENAP un KNAB pieejamo cilvēkresursu un tehniskā nodrošinājuma EPPO atbalstam izvērtēšana. Šeit ir paredzēta arī veiktā izvērtējuma rezultātu prezentēšana AFCOS padomē, lai lemtu par nepieciešamību tos iesniegt MK kā informatīvos ziņojumus.
* Ir paredzēts izveidot vienu kopīgu darba grupu par 3 dažādām tēmām:
* iespējamajiem pasākumiem finansējuma saņēmēju reputācijas atjaunošanai;
* finanšu līdzekļu atgūšanas no privāto tiesību subjektiem efektivizēšanu;
* ES fondu administrējošo iestāžu esošo praksi rīcībai, ja tiek konstatēts aizdomas par krāpšanu un ietekmi uz turpmāko projekta īstenošanu.

Lai izveidotu darba grupu, AFCOS izsūtīs iestādēm e-pastu ar lūgumu deleģēt pārstāvjus.

Bez iebildumiem tiek apstiprināts 2024. gadā paredzamo darbu plāns AFCOS stratēģijas 2024.-2026. gadu ieviešanai.

# C daļa

**C.1. Diskusija par ES fondu iestāžu** **pret-krāpšanas pasākumiem, krāpšanas riska vērtēšanu**

ES fondus uzraugošās iestādes: Finanšu ministrija, Zemkopības ministrija, Vides aizsardzības un reģionālās attīstības ministrija, Labklājības ministrija prezentē savā iestādē esošos pret-krāpšanas pasākumus.

***Finanšu ministrijas pārstāve Marina Šiškina informē***:

Vadošā iestāde (VI) veic augstākā līmeņa ES fondu vadības risku pārvaldību, kas pamatā aptver plānošanas dokumentu līmeni un vadības un kontroles sistēmas darbību. Mērķis: Nodrošināt efektīvu ES fondu un citu ārvalstu finanšu palīdzības instrumentu īstenošanas uzraudzību. Finanšu ministrijā pretkrāpšanas pasākumi tiek organizēti 3 saistītos posmos: Risku vadība -> Procedūras -> Pasākumi.

Risku vadībā veic vairākus pasākumus, izstrādājot arī attiecīgas procedūras, piemēram:

* VI veic ikgadējo risku novērtēšanu un Risku reģistra aktualizēšanu atbilstoši VI risku vadības kārtībai;
* veic specifisko ES fondu krāpšanas un korupcijas risku novērtēšanu un nosaka pasākumus krāpšanas un korupcijas risku mazināšanai ES fondos un Atveseļošanas un noturības mehānismā;
* VI tiek definētas sensitīvās amatu pozīcijas;
* VI tiek nodrošināts lēmuma pieņemšanas caurspīdīgums;
* VI tiek nodrošinātas apmācības un informētību veicinošas darbības, tai skaitā par brīdinājuma pazīmēm krāpšanai un krāpšanas indikatoriem;
* VI izmanto Eiropas Komisijas izstrādāto risku noteikšanas rīku ARACHNE.

Savukārt, kā pret-krāpšanas pasākumi identificēto risku mazināšanai ir paredzētas šādas aktivitātes:

* Turpināt stiprināt personāla kompetenci krāpšanas un korupcijas identificēšanai;
* Turpināt nodrošināt atbalstu un horizontālus skaidrojumus krāpšanas un korupcijas novēršanas jautājumos;
* VI pārliecinās, ka SI un AI iekšējās risku pārvaldības procedūras paredz krāpšanas un korupcijas risku identificēšanu un novērtēšanu. Vienlaikus ir uzsākta EE fondu Kontroles nodaļas reorganizācija pārfokusējot deleģēto funkciju pārbaužu funkciju uz risku pārvaldības funkciju, stiprinot risku pārvaldību VI.

**Par ZM pārziņā esošajiem fondiem pretkrāpšanas pasākumiem informē *Nataļja Silicka*:**

ZM ir izstrādāta un 18.07.2023. apstiprināta ES fondu *RISKU PĀRVALDĪBAS STRATĒĢIJA*, kas satur arī *RISKU REĢISTRU*. Risku reģistrā tika identificētas risku grupas VI darbībām: stratēģiskie riski, operacionālie (darbības) riski (t.sk. attiecībā uz PKSA); finanšu riski; atbilstības riski (piem., VI atbilstība ES tiesību aktiem). Attiecībā uz krāpšanas un korupcijas riskiem ir identificētas šādas risku grupas:

* projektu iesniedzēju atlase, ko veic iestāde;
* projektu ieviešana un darbību uzraudzība;
* izmaksu sertificēšana un maksājumu veikšana;
* iestāžu tiešais iepirkums.

Risku reģistrs tiek pārskatīts 1 x gadā (decembris), risku pārskatīšanā un aktualizēšanā iesaistot visas ES fondu ieviešanā iesaistītās iestādes (Vadošā iestāde, Kompetentā iestāde, LAD utml.).

**VARAM pārstāve *Ilze Krieva* sniedza prezentāciju** par krāpšanas apkarošanas pasākumiem un procedūrām ***Interreg* programmās.** Attiecībā uz pretkrāpšanas novērtējumu un kontroles mehānismiem, VARM veic:

* Iekšējās revīzijas un pārredzamības nodrošināšana;
* Dubultfinansējuma riska kontroli;
* Publiskā iepirkuma pārredzamības pārbaudes un kontroles;
* Iekšējās apmācības un pastiprināta informēšana;
* Īstenota sadarbība ar tiesībsargājošām institūcijām.

VARAM krāpšanas apkarošanas pasākumiem izmanto dažāda veida rīkus – dokumentus (vadlīnijas, metodika un EK informatīvie materiāli), datu bāzes (VID datu bāze, UR, ARACHNE) un interneta rīki:

* <https://web.archive.org/>
* <https://web.archive.org/>
* <https://web.archive.org/>
* Plagiarism checker;
* Google Images;
* TIN (par fiziskām personām) ;
* VIES (par PVN maksātājiem);
* who.is / Eurid.eu/ nic.lv/ Apnic who was
* Archive.org (<https://web.archive.org/>)

**LM pārstāve *Ilze Latviete* sniedz prezentāciju par pasākumiem *Eiropas Sociālā fonda Plus programmas materiālās nenodrošinātības mazināšanai*** krāpšanas riska mazināšanai:

Lai atbilstoši regulas Nr. 2021/1060 74. panta 1. punkta “c” apakšpunktam nodrošinātu efektīvus un samērīgus krāpšanas apkarošanas pasākumus un procedūras, ņemot vērā konstatētos riskus LM sagatavoja vadlīnijas “Vadlīnijas efektīvu un samērīgu krāpšanas apkarošanas pasākumu piemērošanai Eiropas Sociālā fonda Plus programmas materiālās nenodrošinātības mazināšanai 2021. - 2027. gadam īstenošanā” izstrādāta darba tabula “Darba tabula Eiropas Sociālā fonda Plus programmas materiālās nenodrošinātības mazināšanai krāpšanas risku izvērtējuma procesu soļu dokumentēšanai” (Stratēģiskās vadības risks, Vadības risks, Personāla risks, Finanšu risks, Īstenošanas risks, Juridiskais risks).

*Nata Lasmane* izsaka pateicību dalībniekiem par iesaistīšanos un sēdi slēdz plkst. 15:30.

**Protokolu sagatavoja:**

ES fondu revīzijas departamenta Vecākais eksperts izmeklēšanā Marita Markevica - Boiko

**Apstiprināja:**

Valsts sekretārs (paraksts\*) Baiba Bāne

\*Dokuments ir parakstīts ar drošu elektronisko parakstu